# Biblioteca Iu Bohigas

La biblioteca Iu Bohigas, anteriorment anomenada Biblioteca Pública Municipal Jaume Ministral i Masià, és una biblioteca pública, de titularitat municipal, ubicada al municipi gironí de Salt, integrada en el Sistema de Lectura Pública de Catalunya des del 1979. La biblioteca es va inaugurar el 7 de novembre de 1954, en un local on anys més tard s'emplaçaria el CEIP La Farga. L’any 1966, es traslladà al carrer Manuel de Falla i, el 1984, es va ampliar amb una secció infantil al carrer Pius XII. El 10 d’octubre de 2006, la biblioteca es va traslladar definitivament al carrer Sant Antoni, a l'edifici de l’antiga fàbrica tèxtil Coma Cros.
L'equipament ocupa la planta baixa del conjunt de la fàbrica, l'anomenada «nau Kropotkin», amb una superfície de 1200 m². L'any 2014, el fons de la biblioteca era de 57.022 documents, incloent llibres, revistes, mapes, compactes de música, pel·lícules, llibrets, etc. El catàleg i la gestió de la biblioteca es van informatitzar el 1998.
Participa en altres activitats com la festa de Sant Jordi de Salt, el Festival de literatures i arts infantil i juvenil (FLIC), o el projecte Arrelarreu, en el que l'alumnat de les aules d'acollida de diversos instituts de secundària expliquen contes, de manera teatralitzada, a determinats espais públics de Girona i de Salt. Les dependències de la biblioteca Iu Bohigas acullen tradicionalment els gegants de Salt: en Marcel, l’Afra, en Miquel, en Roc, l’Eulàlia i en Grau. La biblioteca és el lloc on es desen els gegants, abans i després de cada cercavila, i on queden exposats de cara al públic.

## La biblioteca d'en Massagran

La biblioteca d'en Massagran és una biblioteca infantil i juvenil de titularitat municipal i filial de la biblioteca pública Iu Bohigas de Salt. Va ser inaugurada l'any 1990, el 2003 es traslladà a la seva ubicació actual, el local de l'antic cinema Núria. L'any 2001 s'integrà al Grup de Biblioteques Catalanes associades a la UNESCO. Destaca per la celebració anual de la Festa del llibre gegant.

## Referències

* ↑ Bover, Calvo «De la Biblioteca Municipal de Salt a la Biblioteca "Jaume Ministral i Macià"». Programa Oficial de Festa Major, 1984.
* 1 2 «Biblioteca Pública de Salt Iu Bohigas». Bibliogeo. [Consulta: 3 juliol 2021].
* 1 2 3 4 5 «Factoria Cultural Coma Cros » Biblioteca IU Bohigas». comacros.cat. Arxivat de l'original el 2021-07-09. [Consulta: 3 juliol 2021].
* 1 2 Nadal, Jordi. «Llibres a la Kropotkin - 25 maig 2014». El Punt Avui. [Consulta: 3 juliol 2021].
* ↑ NOTÍCIES, GIRONA. «Gironanotícies » La Festa de Sant Jordi de Salt comptarà amb 27 parades» (en castellà). gironanoticies.com. [Consulta: 3 juliol 2021].
* ↑ «Festival de literatures i arts infantil i juvenil». girona.cat. Arxivat de l'original el 1 de novembre 2017. [Consulta: 3 juliol 2021].
* ↑ «La tercera edició de l’Arrelarreu contes s'amplia a 12 centres educatius de Girona i Salt». omnium.cat. [Consulta: 3 juliol 2021].
* ↑ «Els Gegants de Salt ja tornen a lluir a la biblioteca Iu Bohigas». Arxivat de l'original el 2021-07-09. [Consulta: 3 juliol 2021].
* ↑ TotSalt. «Els Gegants de Salt ja tornen a lluir a la biblioteca Iu Bohigas». Tot Salt, 26-03-2021. [Consulta: 3 juliol 2021].
* 1 2 Comunicacio. «Cultura». Ajuntament de Salt. [Consulta: 3 juliol 2021].
* ↑ «L’Ajuntament de Salt compra l'edifici on està situada la Biblioteca d’en Massagran». Ajuntament de Salt. Arxivat de l'original el 9 de juliol 2021. [Consulta: 3 juliol 2021].
* ↑ Puigverd, Antoni «Bibliotecas de la esperanza» (en castellà). El País [Madrid], 25-04-2002. ISSN: 1134-6582.

## Enllaços externs

* Biblioteca Iu Bohigas - Lloc web oficial
* Biblioteca Iu Bohigas - Lloc web oficial